राजीव गांधी कृषक साथी योजना के चेक वितरित
कृषिउपज मंडी समिति में बुधवार को राजीव गांधी कृषक साथी योजना के चेक वितरित किये गए। पंचायत समिति प्रधान कैलाश मेघवाल और मंडी सचिव ओमप्रकाश चौधरी ने दुर्घटना में मारे गए तीन किसानों के आश्रितों और अपंग हुए एक अन्य किसान को छह लाख 25 हजार रुपए की सहायता राशि के चेक सौंपे।
मंडी सचिव चौधरी ने बताया कि चारावास में खेत में फव्वारा लाइन बदलते वक्त बिजली लाइन छूने पर करंट से कृषक कृष्णकुमार की मौत होने पर उसके पिता कैलाशचंद्र को दो लाख रुपए, निजामपुर तन ओजटू में मोटर ठीक करते समय कुएं में गिरने से सुभाष की मौत होने पर उसकी प|ी संतोष को दो लाख रुपए और कायस्थपुरा में कुएं की मोटर ठीक करते समय करंट लगने पर मरे बद्रीप्रसाद की प|ी प्रभातीदेवी को दो लाख रुपए के चेक दिए गए। दलेलपुरा में थ्रेसर से बाजरा निकालते हाथ कटने पर भवानीसिंह को 25 हजार रुपए की सहायता राशि का चेक दिया गया। इस अवसर पर अनाज व्यापार संघ के रतनवीर धनखड़, ओमप्रकाश धनखड़, पूर्व सहवृत्त सदस्य संदीप मान सहित क्षेत्र के अनेक लोग मौजूद थे।
चिड़ावा. चेक सौंपते पंचायत समिति प्रधान कैलाश मेघवाल एवं मंडी सचिव।
hin_Deva hin_Deva hin_Deva hin_Deva